Τιμ Ρόμπινς

Ο Τιμ Ρόμπινς (πλήρες όνομα: Τίμοθι Φράνσις Ρόμπινς, Αγγλικά: Timothy Francis "Tim" Robbins, 16 Οκτωβρίου 1958) είναι Αμερικανός ηθοποιός, σκηνοθέτης, σεναριογράφος και παραγωγός. Το 2003 κέρδισε το Όσκαρ δεύτερου ανδρικού ρόλου για την ερμηνεία του στην ταινία Σκοτεινό ποτάμι (Mystic River).

 Βιογραφικό 
Ο Ρόμπινς γεννήθηκε στις 16 Οκτωβρίου του 1958 στη Γουέστ Κοβάινα στην Καλιφόρνια και μεγάλωσε στην Νέα Υόρκη. Αργότερα εξαιτίας του επαγγέλματος του πατέρα του (ήταν μουσικός και μέλος του συγκροτήματος The Highwaymen), μετακόμισε με την οικογένειά του (έχει δύο αδερφές και έναν αδερφό) στο Γκρίνουιτς Βίλατζ.

Σπούδασε δύο χρόνια στο SUNY Plattsburgh και έπειτα επέστρεψε στην Καλιφόρνια όπου σπούδασε στο UCLA Film School. Ξεκίνησε τη θεατρική του καριέρα συμμετέχοντας στο Theater for the New City. Αφού αποφοίτησε από το κολέγιο το 1981 δημιούργησε στο Λος Άντζελες την θεατρική ομάδα Actors' Gang. Το 1986 συμμετείχε στην ταινία Top Gun, όπου υποδύθηκε τον υπολοχαγό Σαμ Μέρλιν Γουέλς.

Το 1988 γνωρίστηκε με την ηθοποιό Σούζαν Σαράντον, με την οποία συμπρωταγωνίστησε στην ταινία Η κυρία και ο ταύρος (Bull Durham). Από τότε ο Ρόμπινς και η Σάραντον είχαν σχέση, απέκτησαν δύο γιους, αλλά δεν παντρεύτηκαν ποτέ. Χώρισαν το 2009. Το 2017 παντρεύτηκε την Gratiela Brancusi και χωρίσανε το 2022.

Για την ερμηνεία του στην ταινία Ο παίχτης (The Player, 1992) ο Τιμ Ρόμπινς βραβεύτηκε με το βραβείο καλύτερου ανδρικού ρόλου στο Φεστιβάλ Κινηματογράφου των Καννών. Το 1994 συμπρωταγωνίστησε με τον Μόργκαν Φρίμαν στην, βασισμένη στην νουβέλα του Στίβεν Κινγκ, ταινία Τελευταία έξοδος: Ρίτα Χέιγουορθ (The Shawshank Redemption) η οποία προτάθηκε για εφτά Όσκαρ χωρίς να κερδίσει τελικά κανένα. Ο Ρόμπινς έγραψε το σενάριο, σκηνοθέτησε και ήταν παραγωγός της ταινίας Θα ζήσω (Dead Man Walking) (1995), στην οποία πρωταγωνίστησαν η Σούζαν Σαράντον και ο Σον Πεν, και για την οποία προτάθηκε για Όσκαρ Καλύτερης Σκηνοθεσίας. Το 1999 σκηνοθέτησε την ταινία Οι αντάρτες του Μπρόντγουεϊ (Cradle Will Rock) και συμμετείχε στον Ύποπτο της οδού Άρλινγκτον (Arlington Road). Το 2003 πρωταγωνίστησε μαζί με το Σον Πεν στο Σκοτεινό ποτάμι (Mystic River) και βραβεύτηκε με το Όσκαρ δεύτερου ανδρικού ρόλου και με το SAG Award.

Στις αρχές του 2006 σκηνοθέτησε μια διασκευή του 1984 του Τζωρτζ Όργουελ που την έγραψε ο Μάικλ Τζιν Σάλιβαν και παρουσιάστηκε από τη Actors' Gang στο The Ivy Substation in Culver City στην Καλιφόρνια. 

Ο Τιμ Ρόμπινς στις προεδρικές εκλογές του 2000 υποστήριξε τον Ραλφ Νέιντερ. Άσκησε έντονη κριτική στην πολιτική του πρώην προέδρου των Η.Π.Α. Τζορτζ Μπους και εξέφρασε δημοσίως την αντίθεσή του στον πόλεμο του Ιράκ.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1983Quarterback PrincessΜάρβιν1984Toy SoldiersΑμέρικαν κομάντοςΜποNo Small AffairΣιγά τον πολυέλαιοΝέλσον1985The Sure ThingΚυνηγώντας το σίγουρο κρεβάτι Γκάρι ΚούπερFraternity VacationΔιακοπές για πρωτάρηδες Λάρι ΤάκερMalice in WonderlandΔόξα και φθόνοςΤζόζεφ Κότεν1986Top GunΤοπ Γκαν Ανθυποπλοίαρχος Σάμιουελ "Μέρλιν" ΓουέλςHoward the DuckΧάουαρντ ο Αχτύπητος Φιλ Μπλάμπαρτ1987Five CornersΣτη γωνιά του δρόμου Χάρι1988TapeheadsΤζοςBull DurhamΗ κυρία και ο ταύρος Έμπι Κάλβιν Λαλούς1989TwisterΤζεφMiss FirecrackerΗ καταδίωξηΝτέλμαουντ ΓουίλιαμςErik the VikingΈρικ ο Βίκινγκ Έρικ1990Cadillac ManΚάντιλακ μαν ΛάριJacob's LadderΞύπνημα στον εφιάλτη Τζέικομπ1991Jungle FeverΟ πυρετός της ζούγκλαςΤζέρι1992The PlayerΟ παίκτης Γκρίφιν ΜιλBob RobertsΜπομπ Ρόμπερτς Μπομπ Ρόμπερτς1993Short CutsΣτιγμιότυπα Τζιν Σέπαρντ1994The Hudsucker ProxyΟ κύριος Χούλα Χουπ Νόρβιλ ΜπαρνςThe Shawshank RedemptionΤελευταία έξοδος: Ρίτα Χέιγουορθ Άντι ΝτιφρέσνPrêt-à-PorterΠρετ-α-πορτέΤζο ΦλινI.Q.Ερωτικές εξισώσεις Εντ Γουόλτερς1995Dead Man WalkingΘα ζήσω 1997Nothing to LoseΤι είχαμε, τι χάσαμε Νικ Μπιμ1999Arlington RoadΟ ύποπτος της οδού Άρλινγκτον Όλιβερ ΛανγκCradle Will RockΟι αντάρτες του Μπρόντγουεϊ φωνή στο φιλμ (φωνή)Austin Powers: The Spy Who Shagged MeAustin Powers: Ο κατάσκοπος που με κουτούπωσεπρόεδρος2000Mission to MarsΑποστολή στον Άρη Γούντι ΜπλέικHigh Fidelity Ίαν Ρέιμοντ2001Antitrust Γκάρι ΓουίνστονHuman NatureΑνθρώπινη φύση δρ Νέιθαν Μπρόνφμαν2002The Truth About CharlieΔιαζύγιο θανάτουΚάρσον Τζ. Ντάιλ2003Mystic RiverΣκοτεινό ποτάμι Ντέιβ ΜπόιλCode 46Κωδικός 46 Γουίλιαμ Γκελντ2004Anchorman: The Legend of Ron BurgundyΟ παρουσιαστής: Ο θρύλος του Ron Burgundyπαρουσιαστής2005Zathura: A Space AdventureZathura πατέραςWar of the WorldsΟ Πόλεμος των Κόσμων Χάρλαν ΌγκιλβιThe Secret Life of WordsΗ μυστική ζωή των λέξεων Τζόζεφ2006Catch a FireΠύρινοι δρόμοι συνταγματάρχης Νικ ΒοςTenacious D in The Pick of DestinyΗ πένα του πεπρωμένου ξένος2007The Lucky OnesΟ δρόμος της επιστροφής ΤσίβερThen She Found MeΌταν με βρήκεΤιμ ΡόμπινςNoiseΘόρυβοςΝτέιβιντ Όουεν2008City of EmberΑπόδραση από τη χαμένη πόλη Λόρις Χάροου2011Cinema VeriteΜπιλ ΛάουντGreen Lantern Χάμοντ2012Thanks for Sharing(Μη) αναστρέψιμος πειρασμός ΜάικYi jiu si er επίσκοπος Μέγκαν2013Life of CrimeΦρανκ Ντόσον2014Welcome to Meδρ Ντάριλ Μόφετ2015A Perfect DayΜια υπέροχη μέρα Μπι2017Marjorie PrimeΗ αιώνια ζωή της ΜάρτζοριΤζον2019VHYesσερ Ρότζερ Χάντλεϊ Γ΄Dark WatersΣκοτεινά νερά Τομ Τερπ

Παραπομπές

 Εξωτερικοί σύνδεσμοι 



Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου